
אדון נכבד,

הנדון: החלטה בבקשת חופש מידע מספר 3056-22-0027 – פרוטוקול מישיבת ותמ"ל

בקשתך מיום 15/5/2022 לקבלת מידע בנושא "פרוטוקול מישיבת ותמ"ל מיום 23.2.2022" נבדקה ולהלן התייחסותנו: 

ראשית נציין כי בבקשתך בקשת לקבל "פרוטוקול רגיל ופרוטוקול מילולי" מישיבת  הותמ"ל מיום 23.2.22.
להבנתנו, "פרוטוקול רגיל" הינו הפרוטוקול אשר מכין צוות הותמ"ל ואשר יובא לאישור מליאת הותמ"ל בעוד "פרוטוקול מילולי" הינו תמלול הישיבה כפי שנערך ע"י חברה חיצונית.
בהתאם ראה נא התייחסותנו לבקשתך:
בנוגע לפרוטוקול "הרגיל", נבקש לעדכן כי פרוטוקול הישיבה מיום 23.2.22 נמצא בהכנה. לאחר אישור פרוטוקול זה ע"י מליאת הותמ"ל,  הוא צפוי להתפרסם בשבועות הקרובים באתר האינטרנט של מינהל התכנון, זאת בהתאם לסעיף 48ד(ה)(2) לחוק התכנון והבנייה התשכ"ה-1965 (להלן: "החוק"). 

בנוגע ל"פרוטוקול המילולי", נבקש לעדכן כי ככלל תמליל הישיבה מפורסם באתר מינהל התכנון לאחר אישור פרוטוקול הישיבה, זאת למרות שאין לכך חובה בחוק.
באופן זה, גם מסמכים נוספים יעמדו לעיון הציבור באתר מינהל התכנון. 

לנוחיותך, רצ"ב קישור לכלל ישיבות הותמ"ל, בו תוכל לאתר את הישיבה המבוקשת על ידך ואת מסמכיה המבוקשים על ידך, לאחר פרסומם:   לחץ כאן
בכבוד רב,

רמה קדמי-חיים 
הממונה על העמדת מידע לציבור
מינהל התכנון
העתק:
הגב' ליאור מסינג, לשכת מנכ"לית – מינהל התכנון
עו"ד ליטל הילמן הלשכה המשפטית – מינהל התכנון
מר חזקי פלדמן, מזכיר הותמ"ל – מינהל התכנון

